หุ้นไทยแรงทะลุ 900 สวนตลาดภูมิภาค
หุ้นไทยเปิดตลาดแรงดัชนีพุ่ง 900 จุดตามแรงซื้อหุ้นขนาดใหญ่ โดยขึ้นไปสูงสุด 900.78จุด สวนทางกับตลาดภูมิภาค&nbsp;
23 ส.ค. 2553

หุ้นไทยเปิดตลาดแรงดัชนีพุ่ง 900 จุดตามแรงซื้อหุ้นขนาดใหญ่ โดยขึ้นไปสูงสุด 900.78จุด สวนทางกับตลาดภูมิภาค 
ตลาดหุ้นไทย ทะลุ 900 จุดสำเร็จตามคาดเช้าวันนี้ (23ส.ค.)  โดยขึ้นไปสูงสุด 900.78 จุดตามแรงซื้อหุ้นขนาดใหญ่   ถือว่าสวนทางกับการอ่อนตัวลงของตลาดหุ้นในภูมิภาคนี้ส่วนใหญ่  
นักวิเคราะห์หลักทรัพย์ บริษัทหลักทรัพย์กิมเอ็ง(ประเทศไทย) เชื่อว่าดัชนีจะขึ้นทดสอบ 900 จุด ได้แม้ว่าตลาดหุ้นเกือบทั่วเอเชียจะปรับฐานลงจากแรงกดดันของ ดัชนีดาวโจนส์ ที่ลดลงถึง 1.4% และราคาน้ำมันกิบล่วงหน้าลดลงเกือบ1 เหรียญสหรัฐต่อบาร์เรล หลุด 75เหรียญสหรัฐต่อบาร์เรลก็ตาม
อย่างไรก็ตามดัชนีหุ้นจะสามารถปิดทะลุ 900 จุดได้หรือไม่ ขึ้นอยู่กับการประกาศรายชื่อ 18 โครงการอันตรายมาบตาพุดหากโรงแยกก๊าซหน่วยที่ 6 ชองบริษัทปตท.(PTT)ไม่เข้าข่ายโครงการดังกล่าว เชื่อว่าความกังวลต่อการลงทุนใน PTT จะปลดล็อกลง และราคาหุ้นจะกลับมาสะท้อนถึงปัจจัยพื้นฐานอีกครั้ง  และน่าจะทำให้บรรยากาศการลงทุนโดยรวมในกลุ่มพลังงานและกลุ่มนิคมอุตสาหกรรม เพิ่มขึ้นโดดเด่น และอาจตามมาด้วยกลุ่มธนาคารที่ได้รับประโยชน์ทางอ้อมจากการปล่อยสินเชื่อให้แก่ โครงการที่ลงทุนในมาบตาพุด
เช้าวันนี้สำนักงานพัฒนาการการเศรษฐกิจและสังคมแห่งชาติหรือสภาพัฒน์ แถลงตัวเลขเศรษฐกิจไตรมาส2 ขยายตัวถึง 9.1% นับว่าสูงกว่าที่ตลาดคาดการณ์จะเติบโตเพียง8%  และรวมกับไตรมาส1 ที่ขยายตัวถึง 12%  ส่งผลให้ 6 เดือนแรกปีนี้เศรษฐกิจไทยขยายตัว 10.6%